**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 200/2019 Z. z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách v znení neskorších predpisov |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia/ implementácia práva EÚ |
| 1. Nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1. 2. 2002; Mimoriadne vydanie Ú. v. EÚ, kap. 15/zv. 006) v platnom znení,
2. nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30. 4. 2004) v platnom znení,
3. nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20. 12. 2013) v platnom znení,
4. nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (Ú. v. EÚ L 346, 20. 12. 2013) v znení,
5. vykonávacie nariadenie Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach (Ú. v. EÚ L 5, 10. 1. 2017) v platnom znení,
6. delegované nariadenie Komisie (EÚ) 2017/40 z 3. novembra 2016, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach a ktorým sa mení vykonávacie nariadenie Komisie (EÚ) č. 907/2014 (Ú. v. EÚ L 5, 10. 1. 2017) v platnom znení,
7. nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6. 12. 2021) v platnom znení,
8. nariadenie Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. EÚ L 435, 6. 12. 2021) v platnom znení,
9. vykonávacie nariadenie Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť (Ú. v. EÚ L 20, 31. 1. 2022) v platnom znení.
 |
| **Termín začiatku a ukončenia PPK** | 08.07.2024 – 16.07.2024 |
| **Predpokladaný termín predloženia na pripomienkové konanie** | júl 2024 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | august 2024 |
|  |
| 1. **Definovanie problému**
 |
| V Slovenskej republike je poskytovanie pomoci z finančných prostriedkov Európskej únie na vykonávanie školského programu upravené aproximačným nariadením vlády. Týmto nariadením vlády Slovenskej republiky sú ustanovené paušálne výšky pomoci na dodávanie alebo distribúciu školského ovocia a zeleniny alebo školského mlieka a mliečnych výrobkov, ako aj zoznam týchto poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc.Tento zoznam sa pravidelne prehodnocuje, aby bolo na dodávanie alebo distribúciu ovocia a zeleniny alebo mlieka a mliečnych výrobkov pre deti alebo žiakov v aktuálnom školskom roku možné poskytovať pomoc na dodávanie alebo distribúciu čo možno najširšieho spektra týchto poľnohospodárskych výrobkov, ktoré sa v Slovenskej republike dodávajú. Rovnako sa pravidelne prehodnocujú paušálne ustanovené výšky pomoci na dodávanie alebo distribúciu týchto poľnohospodárskych výrobkov v rámci školského programu vzhľadom na situáciu na trhu a bežné spotrebiteľské ceny týchto poľnohospodárskych výrobkov tak, aby boli vždy určené v čo možno najadekvátnejšej výške.Taktiež je žiaduce posilniť vykonávanie slovenských sprievodných opatrení tak, aby sa ich vykonávanie stalo atraktívnym nielen pre dodávateľov alebo distribútorov školského ovocia a zeleniny alebo školského mlieka a mliečnych výrobkov, ale aj pre ďalšie potenciálne subjekty, ktoré by mohli ich vykonávanie zabezpečiť, ako napríklad občianske združenia, alebo dokonca združenia združujúce osoby, na ktoré je v centrálnom registri hospodárskych zvierat registrované aspoň jedno včelstvo včiel medonosných (ďalej len „včelstvo“). Ustanovenie čl. 23 ods. 7 nariadenia (EÚ) č. 1308/2013 v platnom znení členským štátom Európskej únie ponúka možnosť rozšíriť svoj školský program aj o iné poľnohospodárske výrobky, než akými sú ovocie a zelenina alebo mlieko a mliečne výrobky, ktoré si tak môžu zaradiť do svojich sprievodných opatrení. Na posilnenie slovenských sprievodných opatrení by však bolo potrebné ustanoviť nový systém prerozdeľovania prostriedkov Európskej únie a prostriedkov štátneho rozpočtu tak, aby potenciálni žiadatelia o pridelenie maximálnej výšky pomoci na vykonávanie slovenských sprievodných opatrení mali už na začiatku príslušného školského roka určitú istotu v objeme finančných prostriedkov, ktorý im na ich vykonávanie môže byť pridelený. |
| 1. **Ciele a výsledný stav**
 |
| Zoznam poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc, je žiaduce aktualizovať tak, aby bolo na dodávanie alebo distribúciu týchto poľnohospodárskych výrobkov pre deti alebo žiakov v rámci školského programu od školského roka 2024/2025 možné poskytovať pomoc na dodávanie alebo distribúciu čo možno najvhodnejšieho spektra týchto poľnohospodárskych výrobkov, ktoré sa v Slovenskej republike dodávajú.Taktiež je potrebné upraviť paušálne ustanovené výšky pomoci na dodávanie alebo distribúciu týchto poľnohospodárskych výrobkov v rámci školského programu vzhľadom na situáciu na trhu a bežné spotrebiteľské ceny týchto poľnohospodárskych výrobkov tak, aby boli určené v čo možno najadekvátnejšej výške.Navrhovaným nariadením vlády sa ako slovenské sprievodné opatrenie dopĺňa dodávanie alebo distribúcia školských včelárskych výrobkov, kombinovaná z ktoroukoľvek inou činnosťou slovenských sprievodných opatrení tak, aby takáto činnosť spĺňala náležitosti sprievodných opatrení podľa čl. 3 delegovaného nariadenia (EÚ) 2017/40 v platnom znení. V dôsledku začlenenia ďalších poľnohospodárskych výrobkov podľa čl. 23 ods. 7 nariadenia (EÚ) č. 1308/2013 v platnom znení nad rámec poľnohospodárskych výrobkov ovocia a zeleniny alebo mlieka a mliečnych výrobkov do školského programu Slovenskej republiky sa ustanovujú aj príslušné pravidlá ich dodávania alebo distribúcie v rámci slovenských sprievodných opatrení, a to obdobné, aké sú už ustanovené pre dodávanie alebo distribúciu školského ovocia a zeleniny alebo školského mlieka a mliečnych výrobkov pre deti alebo žiakov. Vzhľadom na záujem o posilnenie slovenských sprievodných opatrení, a týchto v nich zahrnutých dodávkach alebo distribúciách slovenských včelárskych výrobkov, sa taktiež zásadne mení mechanizmus prideľovania maximálnej výšky pomoci na vykonávanie školského programu Slovenskej republiky, a to tak, že v prípade dostatku prostriedkov štátneho rozpočtu pridelených na jeho vykonávanie sa maximálny podiel prostriedkov Európskej únie pridelených na vykonávanie sprievodných opatrení v Slovenskej republike týmto prostriedkami štátneho rozpočtu navyšuje až na trojnásobok, teda o dvojnásobný objem z týchto prostriedkov štátneho rozpočtu k tomuto maximálnemu podielu Európskej únie. |
| 1. **Dotknuté subjekty**
 |
| Navrhované nariadenie vlády sa dotýka podnikateľov, ktorí v rámci školského programu dodávajú alebo distribuujú školské ovocie a zeleninu alebo školské mlieko a mliečne výrobky pre deti alebo žiakov, pretože upravuje zoznam poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc, teda zoznam poľnohospodárskych výrobkov tohto školského ovocia a zeleniny a tohto školského mlieka a mliečnych výrobkov, a pretože zároveň upravuje paušálne ustanovené výšky pomoci na dodávanie alebo distribúciu týchto poľnohospodárskych výrobkov v rámci školského programu, ako aj výšky úhrad, ktoré možno za tieto poľnohospodárske výrobky v rámci školského programu Slovenskej republiky najviac žiadať okrem pomoci samotnej. Keďže dochádza k zvýšeniu týchto paušálov a limitov týchto dodatočných úhrad, navrhované nariadenie vlády má pozitívny vplyv na dodávateľov alebo distribútorov školského ovocia a zeleniny alebo školského mlieka a mliečnych výrobkov pre deti alebo žiakov v rámci školského programu, pretože za toto ich dodanie alebo distribúciu dostanú väčšiu protihodnotu.Navrhované nariadenie vlády sa zároveň dotýka právnických osôb, ktorým podľa § 2 písm. f) a § 3 ods. 5 nariadenia vlády Slovenskej republiky č. 10/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore včelárstva, možno schváliť poskytnutie podpory v Slovenskej republike na intervencie v sektore včelárskych výrobkov, nakoľko takéto právnické osoby sa navrhovaným nariadením vlády ustanovujú ako možní prijímatelia pomoci na vykonávanie slovenských sprievodných opatrení spočívajúcich v dodávaní alebo distribúcii školských včelárskych výrobkov.Ďalšími dotknutými subjektmi sú deti alebo žiaci takej školy, pri ktorej sa počas bezprostredne uplynulého školského roka na webovom sídle Pôdohospodárskej platobnej agentúry zverejnilo, že sa u nej najskôr počas predposledného uplynulého školského roka kontrolou na mieste zistilo, že nevedie evidenciu distribúcie školského ovocia a zeleniny alebo školského mlieka a mliečnych výrobkov, ktoré jej boli v rámci školského programu pre tieto deti alebo žiakov dodané, alebo distribúcie školských včelárskych výrobkov, ktoré jej boli dodané na základe alebo v rámci slovenských sprievodných opatrení, týmto jej deťom alebo žiakom. Ide o evidenciu distribúcie, povinnosť vedenia ktorej sa zavádza navrhovaným nariadením vlády, a teda len o prípady takýchto škôl, ktoré vzniknú do budúcnosti, po nadobudnutí účinnosti navrhovaného nariadenia vlády. |
| 1. **Alternatívne riešenia**
 |
| Ak by sa právna úprava navrhovaná navrhovaným nariadením vlády z vecnej stránky neprijala, nebol by aktualizovaný zoznam poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc. Taktiež by na dodávanie alebo distribúciu školského ovocia a zeleniny alebo školského mlieka a mliečnych výrobkov pre deti alebo žiakov od školského roka 2024/2025 nebolo možné poskytovať zvýšené paušálne výšky pomoci, ani za takto dodávané alebo distribuované poľnohospodárske výrobky okrem pomoci žiadať úhrady, ktoré by boli oproti aktuálne ustanoveným limitom zvýšené, hoci sa už zmenila situácia na trhu, a bežné spotrebiteľské ceny týchto poľnohospodárskych výrobkov sa v Slovenskej republike zvýšili.Okrem toho by neprišlo k začleneniu školských včelárskych výrobkov do slovenských sprievodných opatrení, a neposilnilo by sa ani vykonávanie sprievodných opatrení školského programu Slovenskej republiky. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [ ]  **Áno** [x]  **Nie***Ak áno, uveďte, ktorých vplyvov podľa bodu 9 sa goldplating týka:*  |
|  |

 |
|  |
| 1. **Preskúmanie účelnosti**
 |
| Právna úprava vykonávania školského programu Slovenskej republiky obsiahnutá v nariadení vlády Slovenskej republiky č. 200/2019 Z. z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách v znení neskorších predpisov je pravidelne prehodnocovaná z hľadiska zoznamu poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc, ako aj z hľadiska paušálne ustanovených výšok pomoci na dodávanie alebo distribúciu týchto poľnohospodárskych výrobkov v rámci školského programu. Prehodnocujú sa aj iné aspekty tejto právnej úpravy, ako napríklad limity, v ktorých sú dodávatelia alebo distribútori týchto poľnohospodárskych výrobkov v rámci školského programu Slovenskej republiky oprávnení žiadať za takto dodávané alebo distribuované poľnohospodárske výrobky okrem pomoci aj dodatočnú úhradu.Navrhované nariadenie vlády je práve výsledkom takéhoto prehodnotenia. |

|  |
| --- |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na limit verejných výdavkov** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[ ]  **Negatívne** |
|  z toho vplyvy na MSP |[x]  Pozitívne |[ ]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje:  |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[ ]  **Žiadne** |[x]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[x]  Nie |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho**  |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Všetky prípadné vplyvy vyplývajúce z návrhu nariadenia vlády budú zabezpečené v rámci schválených limitov výdavkov dotknutého subjektu verejnej správy bez dodatočných požiadaviek na rozpočet. |
| 1. **Kontakt na spracovateľa**
 |
| e-mail: Mgr. Andrej Batel, hlavný štátny radca sekcie poľnohospodárstva, andrej.batel@land.gov.sk, tel.: 02/59 266 349e-mail: Ing. Renáta Boďová, hlavná štátna radkyňa odboru rastlinnej výroby, renata.bodova@land.gov.sk, tel.: 02/59 266 370e-mail: Ing. Katarína Rácová, hlavná štátna radkyňa odboru živočíšnej výroby, katarina.racova@land.gov.sk, tel.: 02/59 266 561 |
| 1. **Zdroje**
 |
| Konzultácie na účely prípravy navrhovaného nariadenia vlády boli vykonané so zastupiteľskými organizáciami podnikateľských subjektov, ktoré vykonávajú činnosti školského programu Slovenskej republiky, ako aj so zastupiteľskými organizáciami chovateľov včelstiev.Tieto konzultácie prebiehali formou rokovaní, písomnou formou a formou komunikácie na diaľku (telefonicky, elektronickou poštou).Nové paušálne výšky pomoci na dodávanie alebo distribúciu školského ovocia a zeleniny alebo školského mlieka a mliečnych výrobkov pre deti alebo žiakov, ako aj nové horné limity úhrad, ktoré možno za tieto poľnohospodárske výrobky v rámci školského programu okrem pomoci požadovať, ktoré sa navrhovaným nariadením vlády navrhujú ustanoviť pre dodávanie alebo distribúciu týchto poľnohospodárskych výrobkov od školského roka 2024/2025, boli určené znaleckým posudkom na základe aktuálnej situácie na trhu a na základe bežných spotrebiteľských cien týchto poľnohospodárskych výrobkov. Tentokrát boli určené aj pre školské včelárske výrobky. |
| 1. **Stanovisko Komisie na posudzovanie vybraných vplyvov z PPK č. 125/2024**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:**Stála pracovná komisia Legislatívnej rady vlády Slovenskej republiky na posudzovanie vybraných vplyvov pri Ministerstve hospodárstva Slovenskej republiky (ďalej len „stála pracovná komisia“) k navrhovanému nariadeniu vlády vyjadrila nasledovné stanovisko a uplatnila nasledovné pripomienky: 1. „**K doložke vybraných vplyvov**

Komisia odporúča predkladateľovi v časti 11. Kontakt na spracovateľa doplniť meno a funkciu kontaktnej osoby. Odporúča sa uviesť meno, priezvisko a funkciu spracovateľa, emailový a telefonický kontakt.Komisia odporúča odstrániť označenie nesúhlasného stanoviska v časti 13. Stanovisko komisie, nakoľko stanovisko bude ešte len vydané.“.**Vyhodnotenie:** Upravené podľa pripomienky.1. „**K vplyvom na podnikateľské prostredie**

Komisia odporúča predkladateľovi doplniť časť 3.3 v Analýze vplyvov na podnikateľské prostredie.Odôvodnenie: Predkladateľ vyznačil zvyšovanie konkurencieschopnosti, avšak chýba popis tohto vplyvu. Zároveň chýba vyznačenie a popis vplyvu na produktivitu podnikateľského prostredia, ktorú je nutné doplniť vzhľadom na to, že nariadením sa zvyšuje rozpočet, výška pomoci, zoznam poľnohospodárskych výrobkov, čo pozitívne vplýva na množstvo a rozšírenie podnikateľskej činnosti pre dodávky alebo distribúciu školského ovocia a zeleniny alebo školského mlieka a mliečnych výrobkov a tiež slovenských včelárskych výrobkov pre deti alebo žiakov.“.**Vyhodnotenie:** Podľa doložky vybraných vplyvov tak, ako bola predložená na predbežné pripomienkové konanie, sa navrhovaným nariadením vlády konkurencieschopnosť podnikov nemení.1. „**K vplyvom na rozpočet verejnej správy**

Komisia žiada predkladateľa uviesť negatívny vplyv na rozpočet verenej správy a zároveň vypracovať aj analýzu vplyvov na rozpočet verejnej správy. Žiadame všetky vplyvy vyplývajúce z materiálu zabezpečiť v rámci schválených limitov výdavkov a počtu zamestnancov dotknutých kapitol na príslušný rozpočtový rok bez zvýšených požiadaviek na štátny rozpočet.V doložke vybraných vplyvov je označený žiadny vplyv na rozpočet verejnej správy a limit verejných výdavkov. V časti 3. doložky sa však uvádza, že vzhľadom na záujem o posilnenie slovenských sprievodných opatrení v oblasti dodávok a distribúciách slovenských včelárskych výrokov sa zásadne mení mechanizmus prideľovania maximálnej výšky pomoci na vykonávania školského programu SR tak, že v prípade dostatku prostriedkov štátneho rozpočtu pridelených na jeho vykonávanie sa maximálny podiel prostriedkov únie pridelených na vykonávania sprievodných opatrení v SR týmito prostriedkami štátneho rozpočtu navyšuje až na trojnásobok, teda o dvojnásobný objem z týchto prostriedkov štátneho rozpočtu k tomuto maximálnemu podielu únie. Na základe uvedeného nesúhlasíme s konštatovaním, že predmetný materiál nebude mať vplyv na rozpočet verejnej správy.“.**Vyhodnotenie:** Novo-navrhovaný odsek 16 v § 5 znie: „(16) Ak sa na zabezpečovanie činností podľa § 1 písm. a) až d) v príslušnom školskom roku maximálna výška pomoci prideľuje aj z prostriedkov štátneho rozpočtu, doplní sa osobitný základ prostriedkami štátneho rozpočtu až do výšky jeho trojnásobku, **ak to celkový objem prostriedkov štátneho rozpočtu umožňuje**; ....“.Navrhované nariadenie vlády, rovnako ako novelizované nariadenie vlády v znení neskorších predpisov, teda v žiadnom prípade nezaväzuje štátny rozpočet k akýmkoľvek konkrétnym alokáciám na vykonávanie činností školského programu.Tieto nariadenia vlády len ustanovujú mechanizmus prerozdeľovania prostriedkov únie a prostriedkov štátneho rozpočtu, ktoré sú na uvedené činnosti pridelené na príslušný rok. Áno, navrhované nariadenie vlády zásadným spôsobom mení mechanizmus prideľovania maximálnej výšky pomoc na zabezpečovanie slovenských sprievodných opatrení, a to tak, že celkovú alokáciu na tieto činnosti z prostriedkov únie zvyšuje až na trojnásobok tým, že ich dopĺňa z prostriedkov štátneho rozpočtu až o dva ďalšie diely, ak to však celkový objem pridelených prostriedkov štátneho rozpočtu umožňuje. Preto navrhované nariadenie vlády v skutočnosti nemá vplyvy na štátny rozpočet, a jednotlivé novelizácie novelizovaného nariadenia vlády ani v minulosti nemali takúto ambíciu.1. „**K sociálnym vplyvom**

Komisia žiada predkladateľa o vyznačenie negatívnych sociálnych vplyvov v časti 9. Doložky vybraných vplyvov, vypracovať analýzu sociálnych vplyvov, s bližším kvalitatívnym a pokiaľ je to možné, aj kvantitatívnym zhodnotením sociálnych vplyvov, ktorá sa tak stáva povinnou súčasťou predloženého materiálu. Zároveň je potrebné túto skutočnosť zohľadniť aj v informácii o vybraných vplyvoch uvedenej vo všeobecnej časti dôvodovej správy. V novelizačnom bode č. 16 (§ 5 nový ods. 6) sa navrhuje ustanoviť, že ak sa u školy kontrolou na mieste zistilo, že nevedie evidenciu poľnohospodárskych výrobkov školského programu, ktoré distribuovala svojim deťom alebo žiakom, tak ako jej tú povinnosť ustanovuje novelizované nariadenie vlády v znení navrhovaného nariadenia vlády, na zabezpečovanie činností školského programu Slovenskej republiky pre deti alebo žiakov tejto školy dva po sebe idúce roky nebude možné prideliť maximálnu výšku pomoci. Uvedený návrh opatrenia tak zakladá negatívne sociálne vplyvy dopadajúce na dotknuté deti a žiakov, ktorým v dôsledku jeho uplatnenia bude v podstate zamedzená pomoc upravená predmetným nariadením vlády Slovenskej republiky (bod 4. 2 analýzy sociálnych vplyvov). Analýzu sociálnych vplyvov je potrebné vypracovať tak, aby pri hodnotenom návrhu opatrenia bol zrejmý jeho konkrétny opis, vplyv (pri porovnaní navrhovaného opatrenia so súčasným právnym stavom), špecifikácia dotknutých skupín a kvalitatívne a pokiaľ možno aj kvantitatívne zhodnotenie sociálneho vplyvu.“.**Vyhodnotenie:** Cieľom školského programu je zlepšenie zdravých stravovacích návykov detí v predškolských alebo vzdelávacích zariadeniach, ako je ustanovené v čl. 22 nariadenia (EU) č. 1308/2013 v platnom znení, cit: „*Režim pomoci na zlepšenie distribúcie poľnohospodárskych výrobkov a na zlepšenie stravovacích návykov detí sa zameriava na deti, ktoré pravidelne navštevujú materské školy, predškolské alebo vzdelávacie zariadenia na úrovni základnej alebo strednej školy, ktoré spravujú príslušné orgány členských štátov alebo ktoré takéto orgány uznávajú.*“.Distribúcia poľnohospodárskych výrobkov školského programu nikdy nemala slúžiť ako náhrada bežného stravovania detí v školách, ako je zvýraznené zákazom nahrádzania „riadnych školských jedál“ týmito výrobkami, ustanoveným článkom 11 delegovaného nariadenia (EÚ) 2017/40.Preto sa štandardne pri tvorbe návrhov právnych predpisov upravujúcich vykonávanie školského programu Slovenskej republiky sociálne vplyvy nevykazujú, nakoľko už samotný školský program na úrovni Európskej únie nie je ustanovený na kompenzáciu sociálnych znevýhodnení. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |